da sv nb da sv da da da da da da da ceb id de nb nb en en en en da en en de es en de hbs_lat nb da et nb da da da en da nb da da da da da da da da nb da da da da da da da da da da da da da da sv da da da nb da da da da da da da da da da da fr ro de en de nb da da da it da da da
Seværdigheder på Bali - templer, natur oplevelser m.m.
Kort over Bali & Lombok
4027 7595 Åben alle dage kl. 9.00-18.00
Besøg Balis mange og smukke seværdigheder
På Bali er der uendeligt mange seværdigheder, så dette er blot et udsnit af de utallige ting, der er at se og opleve på Bali.
Bali har mere end 1.000 templer
Af de mange templer der findes overalt på øen, kan nævnes øens største helligdom, Pura Besakih Templet (moder-templet på Bali). Templet er placeret i 1.000 meters højde ved det hellige bjerg Mount Agung, ca. 40 km. nordøst for Ubud.
Balis mest fotograferede seværdighed er det smukke havtempel Tanah Lot, som betyder land på vandet. Templet ligger små 20 km. nordvest for Kuta, og skal nydes ved solnedgang.
Templet for vandets gudinde Pura Ulun Danu, ved Bedugul mellem Ubud og Lovina.
Balis smukkeste tempel Pura Kehen, beliggende mellem Ubud og Bangli.
Elefant templet Goa Gajah, beliggende mellem Ubud og Gianyar.
Vandpaladset Tirta Gangga, beliggende ca. 15 km. nord for Amlapura.
Nævneværdige seværdigheder og oplevelser:
Delfinsafari fra Lovina. Sejl ud med de lokale fiskerbåde (outrigger) fra morgenstunden og se delfinerne lege i vandet ved siden af bådene.
Monkey Forest, abeskoven i Ubud. Besøg de turistvante Macab-aber der bor i Monkey Forest.
River rafting på floden ved Ubud. Få en fantastisk naturoplevelse på en anderledes og spændende måde.
Trekking på bjerget Batur som ligger små 40 km. nordøst for Ubud. Her kan du opleve Balis smukkeste solopgang. Bestig bjerget i den tidlige morgen og nå til tops i samme øjeblik som solen står op. Turen op tager 2-3 timer, og det sidste stykke vej er stejlt.
Vandfaldet Gitgit ligger ca. 25 km. syd for Lovina. Gå en lille tur på stierne gennem det smukke landskab, bad ved foden af vandfaldet og nyd den medbragte frokost i picnic-området.
Hot Springs ved Lovina. Naturlige varme kilder med svovlholdigt vand inde midt i junglen.
Tirta Empul som ligger nord for Ubud, er et af øens helligste steder. Det hellige kildevæld siges at have en helbredende virkning, og alle balinesere valfarter derfor til stedet en gang om året.
Mads Langes gravsted ved Kuta. Danskeren som vandt balinesernes tillid, og optrådte som fredsmægler i konflikten mellem de hollandske koloniherrer og den lokale befolkning.
Kecak-dans, se en af de lokale forestillinger med yndefulde og underholdende danse. De fleste forestillinger indeholder elementer fra de danse, der opføres i templerne. Forestillingerne bliver ledsaget af musik fra et gamelanorkester, der er traditionel balinesisk musik. Kan opleves i Uluwatu på sydbali.
I Batubulan, lidt nord for Sanur, kan I opleve dansere i farvestrålende dragter, som opfører traditionel Barong- og Kris-dans. Derudover er der også flere dansetrupper i Ubud.
Der er masser af muligheder for at snorkle og dykke på Bali, og flere steder sejler der både ud til koralrevene. Her kan man snorkle eller blot betragte livet under vandet gennem en glasbund.
De mest attraktive steder at snorkle og dykke er ved Menjangan Island (ved Pemuteran i det nordvestlige hjørne af Bali), Amed og Tulamben (på den østlige siden af Bali) og øst for Sanur ved øerne Nusa Lembongan og Nusa Penida.
I Sanur ligger det “danske” dykkerfirma Crystal Divers. De bruger godt dykkerudstyr, der er fokus på sikkerheden og der er danske instruktører med på næsten alle ture/dyk. Så Crystal Divers er et godt udgangspunkt for en dykkertur eller kursus.
Der er mange muligheder for at dyrke yoga på Bali. Mange af de store steder er åbne for “gæster fra gaden”. Vi anbefaler bl.a. Yoga Barn i Ubud og Desa Seni Village, lidt nord for Seminyak.
Mange af vores hoteller har også yoga instruktører tilknyttet, eller kan tilbyde privat yogalærer. Vi sammensætter gerne et rejsearrangement kombineret med Jeres yoga ønsker.
Lokalt håndværk findes i mange landsbyer, som hver især er kendetegnet ved en håndværksart.
Ubud byder på smukke malerier overalt i byen.
Batubulan mellem Ubud og Sanur er kendt for stenhuggeri og skulpturer i alle størrelser.
Mas som ligger lidt syd for Ubud, har mesterlige træskærere, hvis håndværk er af særligt høj kvalitet.
Celuk mellem Ubud og Sanur er landsbyen kendt for guld- og sølvarbejde.
Seminyak som ligger lidt nord for Kuta, byder på møbler og boligindretning.
Kuta er centrum for øens tekstilindustri. Her produceres designertøj, som sælges til en brøkdel af de priser vi kender hjemmefra.
Se vores store udvalg af udflugter.
TrustScore 4,9 - Fremragende
Gabelsvej 5 – DK-6740 Bramming
Åben alle dage kl. 9.00-18.00
Ja tak, jeg vil gerne modtage nyhedsbreve fra Travel2Bali og accepterer samtidig persondata- & cookiepolitik.
© 2022 Travel2Bali · Alle rettigheder forbeholdes · CVR: 64595512 · Persondata- & cookiepolitik